CELEX: 32010D0353
Language: sk
Date: 2010-06-24 00:00:00
Title: 2010/353/: Rozhodnutie Komisie z  24. júna 2010 , ktorým sa členským štátom umožňuje predĺžiť dočasné povolenia, pokiaľ ide o nové účinné látky amisulbróm, chlorantraniliprol, meptyldinokap a pinoxaden [oznámené pod číslom K(2010) 4177]  (Text s významom pre EHP)

26.6.2010   
            
            
               SK
            
            
               Úradný vestník Európskej únie
            
            
               L 160/26
            
         ROZHODNUTIE KOMISIE
   z 24. júna 2010,
   ktorým sa členským štátom umožňuje predĺžiť dočasné povolenia, pokiaľ ide o nové účinné látky amisulbróm, chlorantraniliprol, meptyldinokap a pinoxaden
   [oznámené pod číslom K(2010) 4177]
   (Text s významom pre EHP)
   (2010/353/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   keďže:
   
               (1)
            
            
               V súlade s článkom 6 ods. 2 smernice 91/414/EHS sa v marci 2006 Spojenému kráľovstvu doručila žiadosť od spoločnosti Nissan Chemical Europe SARL o zaradenie účinnej látky amisulbróm do prílohy I k smernici 91/414/EHS. V rozhodnutí Komisie 2007/669/ES (2) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (2)
            
            
               V súlade s článkom 6 ods. 2 smernice 91/414/EHS sa vo februári 2007 Írsku doručila žiadosť od spoločnosti DuPont International Operations SARL o zaradenie účinnej látky chlorantraniliprol do prílohy I k smernici 91/414/EHS. V rozhodnutí Komisie 2007/560/ES (3) sa potvrdila úplnosť dokumentácie a bolo možné skonštatovať, že v zásade spĺňa požiadavky stanovené v prílohách II a III k uvedenej smernici, pokiaľ ide o údaje a informácie.
            
         
               (3)
            
            
               V súlade s článkom 6 ods. 2 smernice 91/414/EHS sa v auguste 2005 Spojenému kráľovstvu doručila žiadosť od spoločnosti Dow Agrosciences o zaradenie účinnej látky meptyldinokap do prílohy I k smernici 91/414/EHS. V rozhodnutí Komisie 2006/589/ES (4) sa potvrdila úplnosť dokumentácie a bolo možné skonštatovať, že v zásade spĺňa požiadavky stanovené v prílohách II a III k tejto smernici, pokiaľ ide o údaje a informácie.
            
         
               (4)
            
            
               V súlade s článkom 6 ods. 2 smernice 91/414/EHS sa v marci 2004 Spojenému kráľovstvu doručila žiadosť od firmy Syngenta Ltd o začlenenie účinnej látky pinoxadenu do prílohy I k smernici 91/414/EHS. V rozhodnutí Komisie 2005/459/ES (5) sa potvrdila úplnosť dokumentácie a bolo možné skonštatovať, že v zásade spĺňa požiadavky stanovené v prílohách II a III k tejto smernici, pokiaľ ide o údaje a informácie.
            
         
               (5)
            
            
               Potvrdenie úplnosti dokumentácií bolo potrebné, aby bolo mohli byť podrobne preskúmané a aby mohli členské štáty v súvislosti s prípravkami na ochranu rastlín obsahujúcimi príslušné účinné látky udeľovať dočasné povolenia na obdobie najviac troch rokov, pokiaľ splnia podmienky stanovené v článku 8 ods. 1 smernice 91/414/EHS, a najmä podmienku týkajúcu sa vykonania podrobného posúdenia účinných látok a prípravkov na ochranu rastlín vzhľadom na požiadavky stanovené v uvedenej smernici.
            
         
               (6)
            
            
               Účinky týchto účinných látok na zdravie ľudí a na životné prostredie sa posudzovali v súlade s ustanoveniami článku 6 ods. 2 a 4 smernice 91/414/EHS, a to z hľadiska spôsobov použitia navrhnutých žiadateľmi. Spravodajské členské štáty predložili Komisii príslušné návrhy hodnotiacich správ 15. júla 2008 (amisulbróm), 11. februára 2009 (chlorantraniliprol), 25. októbra 2006 (meptyldinokap) a 30. novembra 2005 (pinoxaden).
            
         
               (7)
            
            
               Po predložení návrhov hodnotiacich správ spravodajskými členskými štátmi sa uznalo za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich posúdenia. Z toho dôvodu preverovanie dokumentácie stále prebieha a hodnotenie nebude možné ukončiť v časovom období stanovenom v smernici 91/414/EHS v spojení s rozhodnutím Komisie 2008/724/ES (6) (pinoxaden).
            
         
               (8)
            
            
               Keďže na základe hodnotenia sa doteraz nezistili žiadne dôvody na bezprostredné obavy, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených v súvislosti s prípravkami na ochranu rastlín obsahujúcimi príslušné účinné látky o 24 mesiacov s cieľom umožniť, aby sa pokračovalo v preverovaní dokumentácií. Predpokladá sa, že hodnotenie a rozhodovací proces v súvislosti s rozhodnutím o možnom zaradení účinných látok amisulbrómu, chlorantraniliprolu, meptyldinokapu a pinoxadenu do prílohy I sa ukončí do 24 mesiacov.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predlžiť dočasné povolenia týkajúce sa prípravkov na ochranu rastlín s obsahom amisulbrómu, chlorantraniliprolu, meptyldinokapu a pinoxadenu o časové obdobie, ktoré skončí najneskôr 30. júna 2012.
   Článok 2
   Toto rozhodnutie stráca účinnosť 30. júna 2012.
   Článok 3
   Toto rozhodnutie je určené členským štátom.
   
      V Bruseli 24. júna 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 274, 18.10.2007, s. 15.
   
      (3)  Ú. v. EÚ L 213, 15.8.2007, s. 29.
   
      (4)  Ú. v. EÚ L 240, 2.9.2006, s. 9.
   
      (5)  Ú. v. EÚ L 160, 23.6.2005, s. 32.
   
      (6)  Ú. v. EÚ L 245, 13.9.2008, s. 15.